Document ID: 32005R0750

ΚΑΝΟΝΙΣΜΌΣ (ΕΚ) αριθ. 750/2005 ΤΗΣ ΕΠΙΤΡΟΠΉΣ
της 18ης Μαΐου 2005
σχετικά με την ονοματολογία των χωρών και εδαφών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών της
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1172/95 του Συμβουλίου, της 22ας Μαΐου 1995, σχετικά με τις στατιστικές των συναλλαγών αγαθών της Κοινότητας και των κρατών μελών της με τις τρίτες χώρες (1), και ιδίως το άρθρο 9,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2081/2003 της Επιτροπής, της 27ης Νοεμβρίου 2003, σχετικά με την ονοματολογία των χωρών και εδαφών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών της (2) θέσπισε την ισχύουσα από την 1η Ιανουαρίου 2004 έκδοση της εν λόγω ονοματολογίας.
(2)
Η αλφαβητική κωδικοποίηση των χωρών και εδαφών πρέπει να βασίζεται στο ισχύον πρότυπο ISO alpha 2, στο βαθμό κατά τον οποίο είναι συμβατό με τις απαιτήσεις της κοινοτικής νομοθεσίας.
(3)
Είναι αναγκαίο να προσδιοριστούν χωριστά η Σερβία, το Μαυροβούνιο και το Κοσσυφοπέδιο (όπως ορίζεται στο ψήφισμα 1244 του Συμβουλίου Ασφαλείας των Ηνωμένων Εθνών, της 10ης Ιουνίου 1999) για τη διαχείριση των συμφωνιών σχετικά με το εμπόριο κλωστοϋφαντουργικών προϊόντων που συνήφθησαν μεταξύ ορισμένων από τα εδάφη αυτά και της Ευρωπαϊκής Κοινότητας. Επίσης, οι όροι που προβλέπονται στις κοινοτικές διατάξεις όσον αφορά τη δήλωση της προέλευσης των εμπορευμάτων στο πλαίσιο των συναλλαγών με τρίτες χώρες καθιστούν αναγκαία τη δημιουργία ειδικού κώδικα για τον καθορισμό της κοινοτικής καταγωγής των εμπορευμάτων.
(4)
Επομένως, απαιτείται νέα έκδοση της εν λόγω ονοματολογίας, στην οποία θα λαμβάνονται υπόψη αυτά τα νέα στοιχεία καθώς και κάποιες αλλαγές που επήλθαν σε σχέση με ορισμένους κώδικες.
(5)
Είναι ευκταίο να προβλεφθεί μια μεταβατική περίοδος που θα επιτρέψει σε ορισμένα κράτη μέλη να προσαρμοστούν στις τροποποιήσεις που εισήγαγε η κοινοτική νομοθεσία σχετικά με την κατάργηση των αριθμητικών κωδικών. Για λόγους απλούστευσης, θα πρέπει η εν λόγω μεταβατική περίοδος να λήξει τη στιγμή της εφαρμογής των διατάξεων για την αναδιατύπωση των κανόνων σχετικά με το ενιαίο διοικητικό έγγραφο.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικών των συναλλαγών αγαθών με τις τρίτες χώρες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ισχύουσα από την 1η Ιουνίου 2005 έκδοση της ονοματολογίας των χωρών και εδαφών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών της παρατίθεται στο παράρτημα.
Άρθρο 2
Ο παρών κανονισμός αρχίζει να ισχύει την 1η Ιουνίου 2005.
Εντούτοις, τα κράτη μέλη μπορούν να χρησιμοποιούν τους τριψήφιους αριθμητικούς κωδικούς οι οποίοι παρατίθενται επίσης στο παράρτημα μέχρι την εφαρμογή των διατάξεων για την αναδιατύπωση των παραρτημάτων 37 και 38 του κανονισμού (ΕΟΚ) αριθ. 2454/93 της Επιτροπής (3).
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.
Βρυξέλλες, 18 Μαΐου 2005.

Labels: 3
19